เป็นโรคหัวใจค่ะ เส้นเลือดหัวใจตับ ทำบอลลูนผ่านมาได้ 5 เดือนแล้ว ได้ยามากินหลายตัว ทั้งเบาหวาน ความดัน และหัวใจ กินมาตลอดก็ปกติดีค่ะ และกลับมาทำงานได้ตามปกติ แต่งานต้องนั่งทั้งวัน แต่ก็พยายามลุกออกมาเดินบ้าง แต่อยู่ดีๆ ขาและข้อเท้าข้างซ้ายบวมค่ะ บวมข้างเดียว และมีอาการเจ็บที่น่อง หน้าแข้ง และใต้บริเวณเข่า คือกดนิดเดียวก็เจ็บแทบจะทั่วทั้งขา แต่ตรงข้อเท้าไม่เจ็บนะคะ เลยไม่แน่ใจว่าเกิดจากสาเหตุอะไรค่ะ ขอรบกวนคุณแนะนำด้วยนะคะ นอนราบได้ หายใจปกติ แค่ขาซ้ายบวมและเจ็บขาเฉยๆ ค่ะ
สวัสดีค่ะ อาการขาบวมเจ็บข้างเดียว สามารถเกิดได้จากหลายสาเหตุ ได้แก่ การติดเชื้อที่ผิวหนัง, การติดเชื้อในชั้นกล้ามเนื้อ, หลอดเลือดดำอุดตัน, หลอดเลือดแดงอุดตัน เป็นต้นแนะนำ ควรไปพบแพทย์เพื่อตรวจวินิจฉัยโรคและรับการรักษาอย่างเหมาะสมนะคะ